open-index/open-wikipedia-markdown huggingface dataset:
Peder Chr. Andersen

:*Artikkelen handler om idrettsjournalisten P. C. Andersen (1892–1964), ikke om lensmannen i [[Råde]] med samme navn*

**Peder Christian Andersen** (1892–1964) var en norsk fotballdommer, journalist, redaktør og radiokommentator.

For bladet *Sport* rapporterte han fra Sommer-OL 1912. Senere gikk han til *[[Social-Demokraten]]* og endelig til *[[Aftenposten]]* i 1919 der han ble underredaktør i 1925, redaktør i 1945 og forble til 1963. I tillegg drev han med Einar Staff og Trygve Gulbranssen bladet *Idrettsliv* 1915–28.

Da han overtok etter Einar Diesen under Sommer-OL 1924 ble han den første fotballkommentator i radio. Andersen var kjent for sin spesielle stil og vil huskes mest for den direkte radiooverføring fra de olympiske sommerleker i Berlin i 1936 hvor han refererte fra Bronselagets seier over det tyske OL-laget. Han kommenterte også VM i fotball 1938.

I 1912 var Andersen med på å stifte Sagene-laget SFK Njord, som etter flere sammenslutninger ble til Allianseidrettslaget Skeid i 1925. Han gjorde seg ikke spesielt bemerket som spiller, men var reserve på landslaget da de reiste på turne til Russland i 1913. Han var dommer i finalen i norgesmesterskapet i 1915, 1916 og 1919. I tillegg var han dommer under Sommer-OL 1924 og innvielsen av Ullevaal Stadion i 1926.

For Norges Fotballforbund satt han lenge i styre og stell, blant annet som sekretær. Han hadde ofte blandede roller i sitt virke. For sitt arbeide ble han tildelt Norges Fotballforbunds gullmerke i 1927.

## Utmerkelser
* Narvesen-prisen 1960
* Dannebrogordenen, ridder
* Kongens fortjenstmedalje i gull 1960

## Utgivelser
* 
* 
* 
* 
* 
* 
* 
* 
* 
* 
;I samarbeid med andre
* 
* 
*
* 
* 
* 
* 

## Litteratur
* 
* 

## Referanser




## Eksterne lenker
* 
*
Fuyang (Anhui)

**Fuyang** (kinesisk: 阜阳市; pinyin: *Fǔyáng*) er et byprefektur i provinsen Anhui i Kina. Det har et areal på 9&nbsp;979 km² og ca. 8,97 mill. innbyggere (2002).

## Administrative enheter
Byprefekturet Fuyang har jurisdiksjon over tre distrikter (区 *qū*), ett byfylke (市 *shì*) og fire fylker (县 *xiàn*). 

## Etnisk sammensetning (2000)

## Kommunikasjoner
Kinas riksvei 105 løper gjennom fylket. Denne viktige trafikkåren begynner i Beijing, løper sørover og ender ved kysten i Zhuhai i provinsen Guangdong. Den går innom større byer som Tianjin, Dezhou, Jining, Shangqiu, Jiujiang, Nanchang og Guangzhou.

## Referanser
Tai’an

**Tai'an** kan sikte til:
*Byprefekturet Tai'an i provinsen Shandong i Folkerepublikken Kina
*Fylket Tai'an i Anshan i provinsen Liaoning i Kina.
Dividendefordring

**Dividendefordring** er fordring som har krav på forholdsmessig dekning (dividende) etter sin prioritet i skyldnerens bo. Reglene om dividendefordringer i norsk konkursrett er regulert av dekningslovens kapittel 6, og noe i kapittel 7.

Alle dividendefordringer omregnes til pengefordringer etter den verdi fordringen har på fristdagen (dekningsloven § 6-4).

## Vilkår for dividenderett
Hovedvilkåret for dividenderett er at det foreligger en fordring mot skyldneren. 

Fordringen må ha oppstått før åpningen av boet, men for regresskrav anses kravet å ha oppstått samtidig som hovedfordringen (fordringen som er grunnlaget for regressen) oppsto (dekningsloven § 6-3). I tillegg kommer dividendekrav for tap en part påføres ved at boet ikke trer inn i avtalen vedkommende hadde med skyldneren, slik at vedkommende må heve avtalen, eller ved at boet sier opp avtalen før tiden (dekningslovens §§ 7-8 og 7-6).

## Eksterne lenker
* Dekningslovens kapittel 6 hos Lovdata
Prêt-à-porter

**Prêt-à-porter** [] er et fransk uttrykk, «klar til å bæres» som betegner klær sydd etter standardmål (også kalt konfeksjon). Uttrykket står i motsetning til haute couture, klær som er laget eksklusivt for mindre grupper og ikke er i vanlig salg. Standardmålene for prêt-à-porter gjør at de kan produseres i større antall og selges av kjedebutikker. 

Prêt-à-porter kommer både konfeksjonssydd og i designerkolleksjoner, der sistnevnte gjerne har noe høyere kvalitet.

## Referanser
Yanbian

:*[[Yanbian (Panzhihua)|Yanbian]] er også et fylke i provinsen [[Sichuan]].*

**Yanbian** (forenklet kinesisk: 延边; tradisjonell kinesisk: 延邊; pinyin: *Yánbiān*; Wade-Giles: *Yán-piēn*; hangul: 연변; romanisert: *Yŏnbyŏn*) er et autonomt prefektur i provinsen Jilin i Folkerepublikken Kina. Det har vært dominert av koreansktalende befolkning, men dette er blitt noe dempet av kinesisk tilvandring.

## Administrative enheter
Det autonome prefekturet Yanbian har jurisdiksjon over 6 byfylker (市 *shì*) og 2 fylker (县 *xiàn*).

## Etnisk sammensetning
I 2000 hadde Yanbian 2&nbsp;209&nbsp;646 innbyggere og en befolkningstetthet på 50,73 innb./km².

## Referanser


## Eksterne lenker
*
Oasen skole

**Oasen skole** er navnet på flere kristne friskoler med hovedsete i Kristiansand. Skolene er eid av hovedeier Oasenkirka med flere andre menigheter som medeiere. Friskolene består av barne- og ungdomsskole.

Skolen var planlagt i år 2000 og ble godkjent av daværende undervisningsminister Jon Lilletun. Regjeringen gikk av like etter og den nye undervisningsministeren Trond Giske nektet å godkjenne skolen, den ble da forsinket. 7. desember 2001 godkjente så Kristin Clemet skolen, og den ble åpnet 1. februar 2002.

Siden den første Oasen Skole startet opp, har det blitt opprettet flere skoler. I 2009 ble det startet en skole i Mandal og en på Strømme i Kristiansand. I 2026 ble Oasen skole Vågsbygd startet. Høsten 2004 ble en skole etablert i Vennesla; skolen flyttet fra Vennesla til Kristiansand sommeren 1998. 

Høsten 2012 overtok Oasen skole også hovedeierskap av Grenland kristne skole, og navnet ble endret til *Oasen Skole Grenland*. Høsten 2013 åpner Oasen sin første videregående skole i Kristiansand.

## Referanser


## Eksterne lenker
*
Linux Game Publishing

**Linux Game Publishing** (også referert til som **LGP**) er et programvareselskap basert i Nottingham i England. De selger PC-spill som kjører på operativsystemet GNU/Linux.

Selskapet ble grunnlagt i 2001 av Michael Simms da det liknende firmaet Loki Software gikk konkurs.

## Spill utgitt av Linux Game Publishing
***', utgitt [[21. desember]] [[2001]]
***', utgitt 13. desember 2002
**[[Candy Cruncher]]*, utgitt 6. februar 2003
***', utgitt [[15. april]] [[2003]]
*''[[NingPo MahJong]]'', utgitt [[21. januar]] [[2004]]
*''[[Hyperspace Delivery Boy!]]'', utgitt [[10. mai]] [[2004]]
*''[[Software Tycoon]]'', utgitt [[10. januar]] [[2005]]
*''[[Postal²|Postal²: Share The Pain]]'', utgitt [[4. februar]] [[2005]]
*''[[Soul Ride]]'', utgitt [[24. juni]] [[2005]] 
*''[[X²: The Threat]]'', utgitt [[30. mai]] [[2006]]
*''[[Gorky 17]]'', utgitt [[15. juni]] [[2006]]
*''[[Cold War (computer game)|Cold War]]'', utgitt [[4. august]] [[2006]]
*''[[Knights and Merchants: The Shattered Kingdom]]'', utgitt [[13. mars]] [[2007]]
*''[[Ballistics (computer game)|Ballistics]]'', utgitt [[7. juni]] [[2007]]

==Spill i produksjon==
*''[[Disciples II: Dark Prophecy]]'', i utvikling siden [[2002]]
***', i utvikling siden 2003
**[[X³: Reunion]]*, i utvikling siden 2006
**[[Sacred|Sacred: Gold]]*, i utvikling siden 2007

## Sponset fri-programvare
**[[Grapple]]*, et nettverksbibliotek for spill

## Referanser


## Eksterne lenker
*
Songyuan

**Songyuan** (kinesisk: 松原; pinyin: *Sōngyuán*; Wade-Giles: *Sūng-yüán*) er en by på prefekturnivå i provinsen Jilin i Folkerepublikken Kina. Songyuan har et areal på 20&nbsp;159 km² og ca. 2,81 millioner innbyggere (2004).

## Administrative enheter
Byprefekturet Songyuan har jurisdiksjon over ett distrikt (区 *qū*), tre fylker (县 *xiàn*) og ett autonomt fylke (自治县 *zìzhìxiàn*).

## Referanser


## Eksterne lenker
*
Arthur Klæbo

**Arthur Klæbo** (1908–1985) var norsk journalist og radiomann, kjent som radiokåsør og nynorsk-mann.

Klæbo ble født i Ålesund og vokst opp i Volda.

Han arbeidet i tidsskriftet ''Den 17de Mai'' under Rasmus Steinsvik, og ble engasjert i NRK som første redaktør av *Hallo! Hallo!* (1929–1934), som senere fikk navnet *[[Programbladet]]*. Senere var han, med unntak av tiden under den andre verdenskrig, programleder og hallomann (1934–1950) og programdirektør (1950–1972).  Etter seks år med en friere redaktørrolle forlot han NRK i 1978 og startet sin lørdagsspalte «På eiga bølgjelengd» for VG. Klæbo laget reisebrev med magnetofon fra tur til Seattle og Alaska (1958).

## Utgivelser
* *Farlige fjell* (1942). Om rasulykken i Loen i 1905 og rasulykken i Loen i 1936.
* *[[Alfred Maurstad]].  Første 25 år* (Ekko forlag, 1945)
* *Arvesølvet blinkar bak glasdisken* (1951)
* *Isflå. Skodespel i fire bilete* (1952).  
* *Dette er norsk rikskringkastning* (1953)
* *God jul, granne! Ein liten julespøk* (1953)
* *Ullstrømper til Afrika* (1963)
* *Over alle hav* (1964).  Om hans jordomseiling.
* *Eventyrhav* (1965).  Fortsettelse om jordomseilingen.
* *Fattigmannsfesten* (1966)
* *[[Edvard Drabløs]]. Eit liv på teatret* (Samlaget, 1967)
* *God kveld godtfolk* (Aschehoug, 1968)
* *[[Harpeleiken]]. Fortellingar frå ein blå fjord* (Lutherstiftelsen, 1973)
* *God kveld igjen* (Lutherstiftelsen, 1972)
* *Dagar av mitt år* (Aschehoug, 1975).  Radiokåseri 
* *Kringkasting i Norge 1925 – 1975* (1975).  Medforfatter til Torolf Elster o.a.
* *Vinteren varer så lenge. Reise i vinterlandet ut mot havet* (1976)
* *På eiga bølgjelengd* (Gyldendal, 1977)
* *Balladen i Alstadbygda* (1978)
* *Eit anna land – ei anna tid* (1980).  Om bygdene.
* *Nye ullstrømper til Afrika* (1981).
* *Heim – over sjø og land* (1982)
* *Radioliv med Nrk i femti År* (1983)
* *Fest i vest* (1984)

## Utmerkelser
* Sunnmørsprisen 1959 for *Farlige fjell*
* Melsom-prisen 1965
* Kringkastingsprisen 1979

## Referanser
Gavmildhet

**Gavmildhet** er vanen å gi. Gavmildhet blir ofte forbundet med veldedighet som en dyd, og gavmildhet er viden om akseptert i samfunnet som en attråverdig vane.

Når naturkatastrofer inntreffer blir det ofte gjort forsøk på å gi avlastning til de rammede, frivillig, av enkeltpersoner eller grupper som handler ensidig for å gi gaver i form av tid, ressursser, varer, penger etc. Gavmildhet er et styrende grunnprinsipp for mange registrerte veldedighetsorganisasjoner, stiftelser og ideelle organisasjoner.

Gavmildhet er ikke utelukkende basert på ens økonomiske status, men er isteden basert på ens genuine intensjoner for samfunnet eller en enkeltpersons beste, og er dermed basert på at man gir etter hjertet. Gavmildhet reflekterer derfor ens ønske etter å hjelpe andre.

## Se også
* Altruisme
* Filantropi

## Kilder
*  Om generøsitet
Aleksej Brusilov

**Aleksej Aleksejevitj Brusilov** (russisk: Алексей Алексеевич Брусилов), (født  i Tbilisi, Georgia, død 17. mars 1926 i Moskva) var en russisk general under første verdenskrig.

## Liv og virke
### Bakgrunn
Brusilov ble født i Tblisi av en russisk far og polsk mor. Han ble utdannet ved det keiserlige pasje-korpset i St. Petersburg og deltok senere i den russisk-tyrkiske krigen 1877-1878. 

### Karriere
I 1906 ble han utnevnt til general. Da første verdenskrig brøt ut var Brusilov 61 år og ble gitt kommandoen over den russiske åttende armé i Galicja, og senere fikk han kommandoen over de russiske styrkene som sto mot de østerriksk-ungarske styrkene i sørvest.

Han ledet den såkalte Brusilovoffensiven mot Sentralmaktene 4. juni til 20. september 1916, og denne er regnet som den største, men også den siste russiske militære seieren under første verdenskrig og et av de blodigste slagene i historien. Offensiven brakte de russiske styrkene helt fram til foten av Karpatene, og svekket den østerriksk-ungarske hæren sterkt.

Etter februarrevolusjonen ble Brusilov 4. juni 1917 utnevnt til øverstkommanderende for den russiske hæren, hvor han var øverstkommanderende for Kerenskijoffensiven, men måtte gå av allerede i august samme år etter politisk strid. Brusilov deltok ikke i innledningen av den russiske borgerkrigen, men i 1920 ble han av bolsjevikene satt til å være inspektør for kavaleriet i Den røde armé, men ble ikke satt i aktiv kamp.

Brusliov mislikte bolsjevikene, men så på dem som viktige brikker i gjenreisningen av Russland. Han kunne ha sympatisert med de hvite i borgerkrigen, men kunne ikke støtte dem da de gikk til angrep samtidig med at kampene i den polsk-sovjetiske krig brøt ut i 1919. Han var engasjert i disse kampene, men hadde ikke egen kommando i felt, senere som militær rådgiver samtidig som han fylte oppgaven som  kavaleriinspektør, en jobb han hadde i de neste fire årene.

Da han døde i 1926 fikk han en storslått statsbegravelse på Novodevitsjijkirkegården i Moskva, hvor både høytstående bolsjeviker og representanter fra det gjenværende aristokratiet og det russisk ortodokse presteskapet deltok.

## Referanser


## Kilder
* Frankland, Noble (red.) *The encyclopedia of 20th century warfare* (1989) ISBN 0-517-56770-9 (engelsk)
* Winter, J.M. *The experience of World War I* (1988) ISBN 0-19-520776-9. (engelsk)
* Keegan, John *Det första världskriget* (1998) svensk utgave 2002, ISBN 91-27-07409-9.
* Willmott, H.P., Hobson, Rolf: *Første verdenskrig.* Innl. ved Richard Overy; overs. av Nils Petter Thuesen; tilrettelagt for norske forhold av Rolf Hobson, Oslo 2005, Damm forlag, ISBN 82-04-10174-0

## Eksterne lenker
*
OPI

**OPI** og **O.P.I.** brukes som forkortelse for en mengde virksomheter, tekniske begreper med mer, blant annet:

* *[[Open prepress interface]]*, et system i prepress-delen av grafisk bransje som gjør det mulig å bruke små kopier av digitale originalbilder i desktop publishing-programmer
* *[[Open Payment Initiative]]*, en standardisert protokoll for internasjonal netthandel
* *[[Office Products International]]*, et nettsted og magasin for leverandører av kontorartikler
* *[[Oslo Presstoff Industri]]*, industrifirma som selger og produserer utstyr til båtopplag
* *Forskningsprogrammet OPI – Oppvekstvilkår, problematferd og inkludering*, forskningsprogram ved Institutt for Spesialpedagogikk ved Universitetet i Oslo
* *OPI products inc.*, kosmetikkfirma i USA
* *Oral Proficiency Interview*, en internasjonal standard for språkkartlegging
* *Orden der Perpetuellen Indulgenz*, tysk del av en verdensomspennende anti-AIDS-organisasjon
* *OPI A/S*, et lite dansk datafirma  

**Opi** kan vise til
* Opi (Italia), landsby i provinsen L'Aquila i regionen Abruzzen i Italia
* Et av flere navn for den romerske gudinnen Bona Dea, også kalt Fauna, Ops og Tellus
* Tysk kortform for bestefar (bestemor kalles *Opa*)

**-opi** som etterledd i fremmedord kommer av et gresk ord for «syn» og brukes særlig i betegnelser for øyesykdommer og liknende.

## Eksterne lenker
* Den engelske forkortelsen OPI
* Flere treff for OPI
Taleteknologi

Taleteknologi skiller seg fra andre deler av språkteknologien ved at den forholder seg til språk i form av lyd. Vi deler taleteknologi i to hoveddeler: talesyntese og talegjenkjenning. Talesyntese er produksjon av tale fra vilkårlig tekst. Datamaskinen leser teksten og omgjør resultatet til lyd. Talegjenkjenning er det motsatte, nemlig produksjon av tekst fra tale.

## Referanser


## Eksterne lenker
* Prosjektet: Stemmestyring i multimodal dialog (SMUDI)
* Språkteknologi ved NTNU
* SINTEF Taleteknologi
Longjing

**Longjing** kan sikte til: 
*Longjing-te,
*Longjing, stedet ovennevnte te kommer fra i provinsen Zhejiang i Folkerepublikken Kina, 
*Byfylket Longjing i byprefekturet Yanbian i provinsen Jilin i Kina.
*Kommunen Longjing i fylket Renhuai i byprefekturet Zunyi i provinsen Guizhou i Kina.
Trine Fissum

**Trine Fissum** (født 18. april 1970 i Trondheim) er en norsk rullestolcurlingspiller. Hun representerer Trondheim Curlingklubb.

I tillegg er hun lokalpolitiker i Trondheim, og representerer SV. Hun har sittet i bystyret i en årrekke, og har hovedfag pedagogikk fra NTNU. 

Under NM 2007, som var det første norgesmesterskapet som ble arrangert, fikk hun gull. Hun spilte da for Halden Curlingklubb, fordi de ikke hadde noen kvinner på laget. NM ble arrangert som en del av Norwegian Open 2007, og det ble konkurrert i *mixed lag*. 

Trine er handikappet på grunn av en medfødt nevrologisk sykdom. Hun begynte gradvis med bruk av rullestol fra 1997, og begynte med curling i 2003. 

## Resultater

## Eksterne lenker
*
Jan Fuglset

**Jan Fuglset** (født 1. oktober 1945 i Molde) er en norsk tidligere fotballspiller. Han er kjent som  en av de ledende målscorere i norsk fotball (109 totalt, 1967–82).  

I hjembyen spilte han, som broren Tor Fuglset, for Molde (1963–67). Han var i Fredrikstad (1967–72, 93 kamper i eliteserien, 52 mål) og ble toppscorer i 1. divisjon 1971 med 17 mål. Samtidig tok han lærer-utdanning i Halden. Tilbake i Molde (1973–82) ble han toppscorer i 1976 (17 mål) og er en av få toppseriespillere i Norge med seks mål i samme kamp (mot Strømsgodset i 1976) hvilket samtidig berget klubbens plass. Han var tidvis spillende trener (1976) og ble klubbens hovedtrener i to perioder (1982–84, 1992–93). Fuglset spilte for  (1970–74, 20 kamper, 6 mål). Han jobbet siden i Molde kommune som rådgiver på Bekkevoll ungdomsskole.

## Referanser


## Eksterne lenker
*
Willy

**Willy** er en opprinnelig engelsk kjæleform av mannsnavnet *[[William]]*, en opprinnelig engelsk variant av germanske *[[Wilhelm]]* som er dannet av navnedelene *wil*, «vilje, ønske» og *helm*, «hjelm».

## Utbredelse

|}

I Tyskland var Willi og Willy populære navn på guttebarn på første halvdel av 1900-tallet.

## Kjente personer med navnet
Personene i listen er ordnet kronologisk etter fødselsår.
* Willy Brandt (1913–1992), tysk politiker
* Willie Nelson (f. 1933), amerikansk countrymusiker
* Villy Haugen (f. 1944), norsk skøyteløper
* Willy Olsen (f. 1950), norsk skøyteløper
* Willy Pedersen (f. 1952), norsk forsker og professor
* Per-Willy Amundsen (f. 1971), norsk politiker
* Per Willy Aaserud, norsk trompetist

## Annen bruk av navnet
* Willy Wonka, en fiktiv figur i Roald Dahls fortelling Charlie og sjokoladefabrikken.

## Referanser


## Eksterne lenker
*
Newzealandsk vin

New Zealand er det sørligste landet som produserer vin på den sørlige halvkule. Jordsmonnet på New Zealand inneholder en del grus, og klimaet er kjølig og ideelt for produksjon blant annet av vintypen Pinot Noir. De første vinstokkene som kom til New Zealand kom fra Australia på begynnelsen av 1800-tallet. 

Arealet som det ble dyrket vin på var i 1989 rundt 4000 hektar, i dag har dette arealet steget til over 15 800 hektar. Tre firedeler av dette er fordelt på de tre hovedregionene i New Zealand: Marlborough, Gisborne og Hawke`s Bay. Eksporten av vin til andre land fra New Zealand har steget mye de siste årene. 

Produksjonen av vin  har i New Zealand kunnet dra nytte av den samme teknologien som ofte blir brukt i melkeindustrien. Til vin som er mer kompleks brukes det ofte tradisjonelle franske teknikker, for eksempel pressing av hele druer.

Det som er mest typiske med de fleste typene vinene fra New Zealand er at de har et høy innhold av diverse syrer.
Tor Fuglset

**Tor Fuglset** (født 23. april 1951 i Molde) er en norsk fotballspiller (midtbane) med internasjonal karrière og åtte kamper på Norges landslag.

Han spilte i hjembyen for Molde FK (1967–68) og Odda (kort periode).  Deretter fulgte han etter broren Jan Fuglset  til Fredrikstad FK der han var to sesonger (1969-70, 27 kamper, 8 mål) og opplevde 2.-plass
i Norgesmesterskapet i fotball for herrer 1969.  
Dernest var han i Lyn (1971-72, 26 kamper, 9 mål) med 2.-plass i
1. divisjon fotball for herrer 1971 og 
deltakelse i cupvinnercupen (1971).  
Deretter gikk han til nederlandske FC Den Haag (1973-74, 12 kamper og 3 mål)
og var tilbake til Molde (1979).  
Fuglset spilte for Norges U19-landslag (5 kamper, 0 mål),
M21-landslag (6 kamper, 3 mål) og
Norges herrelandslag i fotball (9 kamper, 2 mål i perioden 1968-72).

## Referanser


## Eksterne lenker
* 
*  Spillerprofil i Lyn (1971-1972)
Den russisk-tyrkiske krig

**Russisk-tyrkiske krig** kan vise til en rekke kriger mellom Det russiske keiserdømmet og Det osmanske riket:
*Den russisk-tyrkiske krig (1568–1570)
*Den russisk-tyrkiske krig (1676–1681)
*Den russisk-tyrkiske krig (1686–1700)
*Den russisk-tyrkiske krig (1710–1711)
*Den russisk-tyrkiske krig (1736–1739) 
*Den russisk-tyrkiske krig (1768–1774) 
*Den russisk-tyrkiske krig (1787–1792)
*Den russisk-tyrkiske krig (1806–1812)
*Den russisk-tyrkiske krig (1828–1829) 
*Krimkrigen (1853–1856) 
*Den russisk-tyrkiske krig (1877–1878)
*Kampene i Kaukasus under første verdenskrig (1914–1918)
Walter Owen Bentley

**Walter Owen Bentley** (født 16. september 1888, død 3. august 1971) var en britisk bilkonstruktør. Bentley bygde små biler med store motorer og bilene gjorde det godt i billøp. Motorene var stillegående på tross av at de var kraftige og bilmerket ble makedsført som "den lydløse sportsbilen".

Bentley motors ble rammet av børskrakket i 1929 og ble i 1931 overtatt av Rolls-Royce. Bentley arbeidet videre i selskapet frem til 1935.

Etter tiden hos Rolls-Royce arbeidet Bentley hos Lagonda, Aston Martin og Hawker Siddely.

I tiden 1931 til 2003 var Bentley-modeller ofte nære slektninger av Rolls-Royce-modeller. Bilene ble bygget på samme fabrikk, oftest med samme motor, understell og karosseri. Fra 2003 bygges Rolls-Royce-modeller av BMW på en nybygget bilfabrikk i Goodwood i England, mens Bentley produseres på den gamle Rolls-Royce-fabrikken i Crewe i England. Bentley er siden 1998 en del av Volkswagen-konsernet.

## Referanser
Arne Legernes

**Arne Legernes**  (født 18. mai 1931 i Molde, død 14. august 2022) var en norsk fotballspiller og landslagstrener.  

Han spilte for Molde FK (1945-1953) sammen med sine brødre Odd, Bjørn og Tore Legernes. Grunnet studier til elektroingeniør i Trondheim gikk han til toppserielaget Freidig (1954-1955, 18 kamper, 4 mål), men kom tilbake til Molde en sesong (1956) og bidro til opprykk hovedserien 1957-1958. Arbeidet brakte ham til Larvik i 1958) der han avsluttet sin karriere for Larvik Turn (1958-1962, 62 kamper, 9 mål).  Lagernes var midtbanespiller og spilte en rekke kamper for landslaget (1955-1961, 41 kamper, 1 mål).Et av de store høydepunktene i norsk landslagshistorie var da Norge slo Ungarn 2-1 i 1957. Den norske innsatsen var dominert av Arne Lagernes og Thorbjørn Svenssen som var to av de mest fremtredende spillerne på 1950-tallet.  

Legernes bodde etter Larvik-perioden, i Setesdal (1966–1969), før han etablerte seg i Asker der han arbeidet ved Norsk Hydros verk på Vækerø (1969). Der  virket han som trener for U-landslaget med Øivind Johannessen (1970–71). Han tok over etter Arne Bakker som trener for Stabæk Fotball der han var i to perioder (1970-72, senest 1982). Han trente også Asker Fotball og Jevnaker IF (to perioder, senest 1984-1985).

## A-landskamper

Kilde: 

## Referanser


## Eksterne lenker
*
Krasnoslobodsk (Volgograd oblast)

:*Denne artikkelen er om byen i Volgograd oblast. For byen i Republikken Mordovia se [[Krasnoslobodsk (Mordovia)]].*

**Krasnoslobodsk** (russisk: Краснослобо́дск) er en by i Volgograd oblast i Russland. Den ligger på venstre (østre) bredd av elva Volga, rett overfor Volgograd.

Krasnoslobodsk ble grunnlagt som en khutor kalt *Bakatin*. Etter 1917 ble navnet endret til *Krasnaja [[Sloboda]]*. I 1955 fikk byen innvilget bystatus og sitt nåværende navn.

## Demografi
Befolkningsutvikling:
:

## Referanser


## Eksterne lenker
*
Country: Angstens høst

***Country: Angstens høst*** (originaltittel: *Country*) er en amerikansk dramafilm fra 1984 regissert av Richard Pearce. Filmen handler om en amerikansk bondefamilie som må gjennomgå store prøvelser når økonomien svikter og storsamfunnet er lite villig til å hjelpe. De ledende rollene spilles av Jessica Lange, Sam Shepard, Wilford Brimley og Matt Clark. Filmen tar opp en problemstilling som var aktuell hos mange amerikanske bønder midt på 1980-tallet og den kan delvis sees som et tidsaktuelt angrep på den amerikanske jordbrukspolitikken under Ronald Reagan. 

## Handling
Gården som familien Ivy bor på, har vært i slekten gjennom generasjoner. Men når økonomien svikter, og upersonlige byråkrater samt uberegnelig vær sammensverger seg mot familien blir deres samhold satt på en hard prøve. Det viser seg at kvinnen i familien er den sterkeste. Hun klarer å holde familien samlet når alt ser ut til å falle fra hverandre.

Filmen tar opp en problemstilling som var aktuell hos mange amerikanske bønder på 1980-tallet.

## Om filmen

### Popularitet og økonomi
*Country* ble ingen stor publikumsuksess i USA, hvor den bare spilte inn $9,6 millioner. Dette plasserte den på en 82-plass over de mest innbringende filmene i 1984.

Produksjonskostnadene var på ca $10 millioner.

### Anmelderne
Den fikk gode kritikker, noe som gjenspeiles i at den har fått 100&nbsp;% hos Rotten Tomatoes. Den amerikanske filmanmelderen Roger Ebert gav den 3,5 av 4 stjerner, mens Leonard Maltin gav den 3 av 4 stjerner.

De norske anmelderne var også forholdsvis positive. *[[VG]]* og *[[Arbeiderbladet]]* gav den terningkast fem, *[[Dagbladet]]* fire og *[[Aftenposten]]* tre.

### Priser
Jessica Lange ble nominert både til en Oscar- og en Golden Globe-pris i kategorien beste kvinnelige hovedrolle.

## I rollene
*Jessica Lange: Jewell Ivy
*Sam Shepard: Gil Ivy 
*Wilford Brimley: Otis 
*Matt Clark: Tom McMullen 
*Theresa Graham: Marlene Ivy 
*Levi L. Knebel: Carlisle Ivy 
*Jim Haynie: Arlon Brewer 
*Sandra Seacat: Louise Brewer 
*Alex Harvey: Fordyce
*Stephanie-Stacy Poyner: Missy Ivy 
*Jim Ostercamp: cowboy

## Referanser


## Eksterne lenker
*
Yvonne

**Yvonne** er et opprinnelig fransk kvinnenavn dannet av mannsnavnet *[[Yvon]]* som betyr «barlind, bue». Navnet er vanlig i enkelte land i Europa, Sør-Amerika og Sørøst-Asia.

## Etymologi
*Yvonne* er dannet som en feminin kjæleform av mannsnavnene *[[Yvon]]* eller *[[Yves]]*, franske former av *[[Ivo]]*. Navnet *Ivo* har opprinnelse i gammelhøytyske *íwa*, «barlind, bue». *Ivonne* er en tysk form av navnet.

*Yvette* er en annen feminin form av de samme mannsnavnene. *Iveta* er en tsjekkisk og slovakisk form av *Yvette*.

*Iva* er en feminin form av *Ivo*. *Iva* er også et ikke-relatert sørslavisk kvinnenavn som betyr «piletre».

## Utbredelse
Navnet har vært i vanlig bruk i engelsktalende land fra slutten av 1800-tallet. *Yvonne* er kjent brukt i Sverige første gang i 1873, og i Norge første gang i 1897.

*Yvonne* var et populært navn i England i 1940- og 1950-årene.
	

I Sverige var navnet mest populært på 1940- og 1950-tallet, og i Norge var det mest populært på 1970- og 1980-tallet.

*Yvonne* har navnedag 29. mai i Sverige, 8. august i Norge og 25. oktober i Finland.

*Yvonne* er et vanlig navn i enkelte land i Europa, Sør-Amerika og Sørøst-Asia. Formen *Yvette* er vanlig i flere afrikanske land.

|}

## Kjente personer med navnet
Personene i listen er ordnet kronologisk etter fødselsår.
* Yvonne De Carlo (1922–2007), kanadisk-amerikansk skuespiller
* Yvonne Rainer (f. 1934), amerikansk koreograf og filmskaper
* Yvonne Fritze (f. 1962), dansk-norsk pedagog
* Yvonne Jeanette Karlsen (f. 1966), norsk maler og grafiker
* Yvonne C. Kuhn (f. 1971), norsk forfatter
* Yvonne Strzechowski (f. 1982), australsk skuespiller

## Referanser


## Eksterne lenker
*
Bergens Annonce-Tidende

***Bergens Annonce-Tidende*** var en avis som utkom i Bergen mellom 1884 og 1922. «Annoncen» var en uavhengig høyreavis, etablert av blant andre banksjef Jørgen Breder Faye og kjøpmann Frantz Olsen. Redaksjonen lå nederst i Skostredet i Vågsbunnen. Johan Nordahl-Olsen, sønn av Frantz Olsen, ble ansvarlig redaktør i 1899, og han fortsatte som medredaktør da Christian H. Michelet overtok som ansvarlig redaktør i 1913. *Bergens Annonce-Tidende* gikk inn idet avisen ble solgt til *[[Bergens Aftenblad]]* i 1922. Avisens rotasjonspresse ble solgt til kristenavisen *[[Dagen]]*.

## Referanser
Uncharted: Drake’s Fortune

***Uncharted: Drake's Fortune*** er et spill til PlayStation 3. Spillet er et action/adventurespill som ble utviklet av Naughty Dog og utgitt av Sony Computer Entertainment 19. november 2007 i USA og 5. desember 2007 i Norge. Uncharted har 16 års aldersgrense i Norge. I 2009 kom oppfølgeren Uncharted 2: Among Thieves ut.

Undertittelen *Drake's Fortune* er en referanse til den berømte oppdageren Francis Drake. I spillet tar man rollen som Nathan Drake, en skattejeger som er på jakt etter Francis Drakes fiktive skatt.
Nathan hevder selv at han er en etterkommer av Francis Drake, selv om historien sier at han døde barnløs.
Han arvet en ring, som tilhørte Francis Drake. Ringen som angivelig var fra dagen etter Francis død pekte ut et sted utenfor Panama hvor en kiste var skjult på havbunnen.
For å få ekspedisjonen finansiert kontaktet han Elena Fisher, og de to ble enige om at hennes TV-program skulle dekke kostnadene mot at hun fikk dokumentere det.

Spillet benytter seg av selskapets egen spillmotor, kalt *Naughty Dog Game Engine*.

## Se også
* Uncharted 2: Among Thieves
* Uncharted 3: Drake's Deception

## Referanser


## Eksterne lenker
*
Urjupinsk

**Urjupinsk** (russisk: Урю́пинск) er en by i Volgograd oblast i Russland. Den ligger ved elva Khopjor, rundt 300&nbsp;km nordvest for Volgograd.

## Historie
Bosetningen ble grunnlagt under navnet *Urjupin* på 1300- og tidlig 1400-tall, som en grenseutpost for Fyrstedømmet Rjazan, og befolket av donkosakker.

Navnet ble endret til Urjupinsk samtidig med at byen fikk innvilget bystatus i 1929.

## Demografi
Befolkningsutvikling:
:

## Økonomi og industri
Urjupinsk er et industrielt senter med en konsentrasjon innen tungindustri som jordbruksmaskiner (innhøstingsmaskiner), lasteutstyr (det ligger en stor kranfabrikk her) og en papirfabrikk. Byen har også virksomheter innen lettindustri som tekstiler, sko og møbler.

Byen er sentrum i et stort område for geitehold og produksjon av geitelær. På grunn av det milde sørlige klimaet er region velegnet til jordbruk, og det er mange fabrikker for bearbeiding av jordbruksprodukter i området, hovedsakelig spesialisert innen produksjon av kjøttvarer, matolje og smør.

## Referanser


## Eksterne lenker
* 
* Uoffisielt nettsted for Urjupinsk (russisk)
* Urjupinsk på MojGorod.ru  (russisk)
De fire årstidene (film)

***De fire årstidene*** (originaltittel: *The Four Seasons*) er en amerikansk dramakomedie fra 1981 regissert av Alan Alda. Hovedrollene spilles av Alan Alda, Carol Burnett, Len Cariou, Sandy Dennis, Rita Moreno, Jack Weston og Bess Armstrong.

*De fire årstidene* ble en suksess i USA.

## Handling
Filmen handler om livets sorger og gleder, beskrevet i fire episoder som er lagt til hver sin årstid. Det handler konkret om tre par som har vært venner i en årrekke og som bruker å tilbringe ferien sammen. Når et av parene vil skilles blir ikke alt like rosenrødt, og da den nyseparerte tar med sin nye venninne på en av turene oppstår det problemer og forviklinger for hele vennekretsen.

## Om filmen

### Popularitet og økonomi
*De fire årstider* ble en forholdsvis stor publikumsuksess, spesielt i USA hvor den spilte inn drøyt $50 millioner. Den havnet på en 9-plass over de mest innbringende kinofilmene i USA i 1981.

Produksjonskostnadene var på ca $6,5 millioner.

### Anmelderne
Den ble forholdsvis godt mottatt av anmelderne, noe som blant annet gjenspeiles i at den har fått 75 % på Rotten Tomatoes. Den amerikanske anmelderen Leonard Maltin gav den 3 av 4 stjerner.

### Priser
Filmen vant prisen for beste ikke-europeiske film under Bodilprisen.

### Annet
Filmen var opphav til en kortlivet TV-serie som gikk i 1984.

## I rollene
*Alan Alda – Jack Burroughs
*Carol Burnett – Kate Burroughs
*Len Cariou – Nick Callan
*Sandy Dennis – Anne Callan
*Rita Moreno – Claudia Zimmer
*Jack Weston – Danny Zimmer
*Bess Armstrong – Ginny Newley Callan
*Elizabeth Alda – Beth Burroughs
*Beatrice Alda – Lisa Callan

## Referanser


## Eksterne lenker
*
Ålekvabbe

**Ålekvabbe** (*Zoarces viviparus*) er en fiskeart i gruppen ålekvabber. Den blir opptil 30 cm lang og lever fra fjæra og ned til 40 meters dyp. Føden består av krepsdyr, muslinger, snegler  og larver.
Ålekvabben har indre befruktning og føder inntil 400 levende unger i desember-februar. Disse klekkes som 14 mm lange larver, men fortsetter utviklingen inni eggstokkene i 4 mnd før de fødes. De er da mellom 3,5-5,5 cm lange og fullt utviklet.

## Referanser




## Litteratur
* 
* 
## Eksterne lenker
*
Liv Hege Refsdal

**Liv Hege Refsdal** (født 6. november 1963 i Larvik) er en norsk forfatter og førskolelærer fra Larvik. Refsdal har skrevet noveller og historier i ukeblader og magasiner. 

## Bibliografi
* *Mikkel og Ekornia* (Barnebok 2007 – Publica forlag)
* *Mikkel og låveskrinet* (Barnebok 2007 – Publica forlag)
* *Mikkel og Auroras hemmelighet* (Barnebok 2008 – Publica forlag)
* *Mikkel og Ekornia – musikal* (Musikalbok med CD 2010 – Publica forlag) Regissør Jørunn E.Halvorsen og komponist Sølvi Elise Halvorsen har medvirket.
* *Mikkel og Aurora hjelper naturen* (Barnebok 2011 – Publica forlag)  
* *Kjærlighet, løgner og ølglass*, (Novellesamling 2012 - Liv forlag)
* *Boletta og himmelske mormor* (Barnebok 2015 - Liv Forlag) Illustratør: Kari-Mette Astrup
* *Livsavisom - hverdagsfilosofi illustrert med enkle tegninger* (Kortbok 2016 - Liv forlag)
* *Bokvisdom - hverdagsfilosofi illustrert med enkle tegninger* (Kortbok 2017 - Liv forlag)

## Referanser


## Kilder
*Presentasjon av Liv Hege Refsdal i Forfatterkatalogen på Forfattersentrums nettsider
Fanatisme

**Fanatisme** er en følelse av å være fylt med overdreven, ukritisk nidkjærhet, spesielt for en ekstremt religiøs eller politisk sak, eller med en besettende entusiasme for et tidsfordriv eller en hobby. Fanatisme betegner altså en blind, ensidig tro eller begeistring for noe.

Ifølge filosofen George Santayana så er fanatisme å fordoble innsatsen når du har glemt målet.; ifølge Winston Churchill er en fanatiker en som ikke kan skifte mening og som ikke vil skifte tema. Veldig strenge standarder og veldig liten toleranse.

## Referanser
Lidice

**Lidice** (tysk: *Liditz*) er en landsby i Tsjekkia, om lag 17 kilometer nordvest for Praha. Stedet er kjent for at det ble totalt jevnet med jorden under andre verdenskrig, i en represalie knyttet til angrepet på Reinhard Heydrich. Den 10. juni 1942 ble alle 192 menn over 16 år myrdet av de tyske okkupantene. Resten av befolkningen i landsbyen ble sendt til konsentrasjonsleirer hvor mange av kvinnene og de fleste barna omkom.

## Referanser


## Eksterne lenker
* 
* Offisiell nettside for minnestedet over massakren (engelsk, tysk, tsjekkisk)
* Landsbyens offisielle nettsted (tsjekkisk)
Reinhard Kienast

**Reinhard Kienast** (født 2. september 1959 i Wien) er en tidligere østerriksk fotballspiller. Han var kaptein i Rapid Wien, og spilte nærmere 400 kamper for klubben. Han spilte også 13 landskamper for Østerrikes landslag.

Han er onkel til Ham-Kam-spilleren Roman Kienast.

## Meritter
* 1982 &ndash; østerriksk seriemester
* 1982 &ndash; østerriksk cupmester
* 1983 &ndash; østerriksk seriemester
* 1983 &ndash; østerriksk cupmester
* 1985 &ndash; østerriksk cupmester
* 1985 &ndash; finalist i Europacupen for cupvinnere
* 1987 &ndash; østerriksk seriemester
* 1987 &ndash; østerriksk cupmester
* 1988 &ndash; østerriksk seriemester

## Referanser


## Eksterne lenker
*
Rekkeåtter

**Rekkeåtter** er betegnelsen på en stempelmotor med 8 sylindre  som er ordnet i en rett rekke.

En rekkeåtter har en meget stille og jevn gange. Lyden kan beskrives som et sted imellom en rekkefirer og en V8'er, akkurat hvor dette stedet ligger avhenger mye av hvordan eksosanlegget er laget. Det finnes muligens også flere veivakselkonfigurasjoner og tenningsrekkefølger, men det vanlige er at de to fremste sammen med de to bakerste veivtappene kan ses som en firesylindret veiv, saget i to på midten med nok en firesylindret veiv plassert mellom halvdelene i 90 graders forskyvning. Den vanligste tenningsrekkefølgen er 1-6-2-5-8-3-7-4. Denne typen vil produsere en "klang" på turtall som er svært lik den en V8'er har. (Man hører altså tydelig at det er snakk om en 8-sylindret motor, i motsetning til lyden på såkalte "flat plane" V8'ere som finnes i Ferrari og noen få andre sports og racerbiler. Disse høres ut som rekkefirere.) Den vil likevel ha en litt annen lyd enn en V8'er, idet den ikke går så "hakkete" på lavere turtall. Man kan kanskje sammenligne det med forskjellen på boksermotoren i en boble og en "vanlig" rekkefirer. Rekkeåttere var vanlige i Amerikanske biler fra ca. 1930 til tidlig på 50-tallet, da den ble helt avløst av den mer kompakte og effektive V8-motoren. De fantes også i noen Europeiske modeller, for det meste luksus og racerbiler. En rekkeåtter er gjerne lang i og med at åtte sylindre skal plasseres etter hverandre. Biler som skal ha en rekkeåtter må derfor ha et langt motorrom og dette går ut over plassen i resten av bilen. Rekkeåtterne fikk også ofte problemer med slag i veivakselen ved høye turtall. Siden veivakselen er så lang vil det ofte oppstå problemer med at den vrir seg og kommer i ubalanse, dette kalles "crankshaft whip". Ved moderate turtall og effektuttak er ikke dette noe problem, men ettersom kravet til stadig sterkere motorer økte bidro også dette til rekkeåtterens fallitt. I moderne tid er rekkeåtteren helt "utryddet" og erstattet av den mer robuste og kortere V-åtteren, selv om den er uovertruffen når man snakker om stille, behagelig gange..
Byparken i Stavanger

**Byparken i Stavanger** er parkområdet rundt Breiavatnet. 

Parken fungerer som knutepunkt for de viktigste møtestedene og kommunikasjonspunktene i byen, Domkirkeplassen, Torget og Jernbanestasjonen.

## Beliggenhet
I nord ligger Domkirken og Kongsgård skole, langs østsiden av vannet ligger det noen restauranter, i sør ligger Jernbanestasjonen og i vest ligger Atlantic hotel. Natursteinsmurene rundt vannet er satt i stand, og utbedring av gamle og også nye sitteplasser er kommet til. Et steingjerde skjermer en del for støyen fra Kongsgata.

## Historikk
I opparbeidelsen av Byparken ble det lagt vekt på ivaretakelse av historiske og antikvariske verdier samtidig som det var behov for å fornye parken og gjøre den mer brukervennlig. Slik ble det unngått å gjenreise Alexander og Kitty Kiellands barndomshjem i Kiellandshagen. Det var et hovedmål å bevare de gamle trærne i parken, og der det var hull i den gamle alme-alléen ble det plantet inn nye trær. Byparken har beholdt sin rikdom av blomstrende planter, grønne flater, vakre detaljer i belysning og materialer, og ikke minst sine store, flotte trær. Den gamle almealléen er fremhevet og satt i stand, gangveisystemet er forenklet og parken er blitt mer grønn. Parken er blitt mer brukervennlig for ulike arrangement.

Fram til 1866 var Byparken delt i Stavanger kirkegård og parken til Kongsgård. Området ble da lagt ut til park for allmennheten, og det ble laget gangvei langs Breiavatnet forbi Kongsgård.

I anledning av at parken inngikk i valget av Stavangers tusenårssted i 1999, besluttet kommunen å pusse opp parken. Kommunen opparbeidet området rundt paviljongen og Domkirken, et arbeid som ble startet i mai 2004 og avsluttet i 2005. Parken ble gjenåpnet samtidig som Stavanger kommune mottok Miljøverndepartementets bymiljøpris i 2005 for dette og flere andre anlegg.

Byparken ble i 2009 kåret til Årets grønne park av sammenslutningen Norske anleggsgartnere.

## Statuer i Byparken
* «*[[Sigbjørn Obstfelder]]*» av Gustav Vigeland, 1917, malakitt.
* «*Gutten og bukken*» av Stinius Fredriksen, 1925, bronse.
* «*[[Arne Garborg]]*» av Gunnar Janson, 1947, granitt.  Resultat av innsamlingsaksjon organisert av bondeorganisasjonene etter Garborgs død.  
* «*Andemor*» av Erik Haugland, 1953, bronse.

## Galleri




## Referanser


## Kilder
* Bærheim Anders: "Utvidelsen av Kongsgaten. Det må bli slutt på den forståelsesløse behandlingen av Domkirkens omgivelser", Stavanger Aftenblad, 18. desember 1936.

## Eksterne lenker
* Byparken i Stavanger-NLA.no
* Flyfoto med kartmulighet  (lest 8. august 2008)
Bagrationovsk

**Bagrationovsk** (russisk: Багратионовск, tysk: Preußisch Eylau, litauisk: Yluva eller Prūsų Ylava, polsk: Pruska Iława eller Iławka) er en liten by i det nåværende Kaliningrad oblast i Russland, rundt 37 kilometer sør for Kaliningrad. Byen ligger rett ved grensen til Polen og har 6&nbsp;409 innbyggere (2016). Byen het **Eylau** fram til 1946. 

Den tyske orden bygde i 1325 ett slott på dette stedet, og byen som vokste opp rundt dette ble kalt Eylau.

Da Den tyske orden ble sekularisert i 1525, ble byen en del av hertugdømmet Preussen og fikk byrettigheter i 1585. Senere ble området arvet av Hohenzollerne og ble en del av markgreveskapet Brandenburg i 1618. Byen ble en del av Kongeriket Preussen i 1701 og administrert som en del av provinsen  Øst-Preussen fra 1773. Under den Preussen-ledete tyske samlingen i 1871 ble området en del av Det tyske riket.

Det blodige slaget ved Eylau sto her 7.-8. februar 1807 mellom Napoleons La grande armée og de russiske styrkene under kommando av Levin August von Bennigsen. 

Under avslutning av andre verdenskrig rykket Den røde armé inn i byen våren 1945 og den tyske befolkningen som ikke allerede hadde flyktet ble fordrevet vestover. Byen ble omdøpt til dagens navn i 1946 til minne om den russiske generalen Pjotr Ivanovitsj Bagration som hadde deltatt i slaget ved Eylau. 

## Demografi
Befolkningsutvikling:
:

## Referanser


## Eksterne lenker
*
Forakt

**Forakt** er en følelse, tanke eller opptreden preget av mishag og motvilje. Synonymer for forakt er ringeakt og antipati.  Hvordan mennesker forholder seg til følelsen forakt eller antipati, avhenger av personligheten. Ved disposisjonell forakt, som er et personlighets trekk, så ser en ned på personen i respons på følelsen av motvilje. Andre personlighetstrekk kan være; frykt eller sinne som respons på motvilje til å være sympatisk (apati)

Professor Robert C. Solomon plasserer forakt på samme linje som krenkelse og vrede. Ifølge ham er forskjellen mellom de tre følelsene at krenkelse er rettet mot et høyerestående menneske, sinne mot et likestående menneske og forakt mot et laverestående menneske.

## Referanser
Aviaplan

**Aviaplan** er et norsk arkitektfirma som ble dannet i 1989 ved en sammenslutning av arkitektfirmaene Narud Stokke Wiig og Niels Torp, ingeniørfiirmaet Hjellnes COWI og landskapsarkitektene Bjørbekk & Lindheim. Aviaplan vant for øvrig arkitektkonkurransen om Oslo lufthavn, Gardermoen, som åpnet i 1998.

Firmaet fortsetter å konkurrere om oppdrag, spesielt rettet mot transportsektoren som for eksempel flyplassene i Tallinn, Riga, Landvetter i Göteborg og Hyderabad i Telangana i India.

Aviaplan mottok Betongtavlen for tårnet på Gardermoen i  og for sitt arbeide med Terminalbygget samme sted fikk de Houens fonds diplom for . Selskapet hovedkontor ligger på Majorstuen i Oslo
Forlegenhet

**Forlegenhet**, eller **flauhet**, er en følelsesmessig tilstand som oppleves når man utfører eller opplever en sosial eller yrkesmessig uakseptal hendelse eller tilstand som er bevitnet av andre. Forlegenhet kan forekomme i forskjellige mengder og kan også være gjensidig – når en går inn i et rom kan begge eller flere parter føle seg flaue over hva de gjør eller ser andre gjøre.

Forlegenhet ligner på skam, men følelsene er noe forskjellige. Der en forlegen person kan roses eller trøstes, kan en skamfull person straffes og kritiseres for sine handlinger. Skam preges av moralsk feil, der forlegenhet relaterer til sosiale normer.

## Referanser


## Eksterne lenker
*
Norgesrekordhistorikk på 50 m bryst

Oversikt over utviklingen av norgesrekorder på 50 meter brystsvømming for både langbane (50 meter) og kortbane (25 meter).

Verifisert: 16. november 2023

## Herrer
### Kortbane

### Langbane

## Damer
### Kortbane

### Langbane

## Andre norgesrekorder
Over the Top

***Over the Top*** er en amerikansk drama- og actionfilm fra 1987 med Sylvester Stallone, produsert og regissert av Menahem Golan. Filmen handler om en lastebilsjåfør som prøver å vinne tilbake sin avhendte sønn samtidig som han blir mester i håndbak. Manuskriptet er skrevet av Stirling Silliphant og Sylvester Stallone. Originalmusikken er komponert av Giorgio Moroder.

Selve "hoved sangen", "Winner takes it all" er komponert av Sammy Hagar

## Handlingsreferat
Lincoln Hawk er en lastebil-kjører som begynner som wrestler for å tjene ekstra penger. Hans tidligere kone Christina, som lider av hjertesykdom, ber om at Hawk henter sin lille sønn Michael fra skole slik at de to kan bli kjent. Hawk hadde forlatt dem 10 år tidligere. Michaels kontrollerende bestefar Jason Cutler er velstående, men hater Hawk og ikke liker datterens forhold til ham. Han mener at Hawk ikke har noen rett til å være i barnebarnets liv. I løpet av en tur fra Colorado til California, begynner Michael å stole på Hawk. Spesielt etter at Hawk redder ham fra kidnappere, som faktisk var kriminelle ansatt av Cutler for å få tak i Michael.

Hawk lærer ham om wrestling, og å kjøre lastebil. Men de får høre at Christina døde av komplikasjoner ved kirurgi. De besøker bestefaren, men Hawk blir arrestert for overtredelse når han blir avvist fra Cutlers inngjerdede herskapshus. Michael besøker faren sin i fengsel og tilgir ham, men forteller at han føler seg tryggere av å bo sammen med bestefaren sin. Etter løslatelsen begynner Hawk å konkurrere i World Armwrestling Championship i Las Vegas. Håpet hans er å vinne hovedpremien på 100 000 dollar og en helt ny, større lastebil verdt 250 000 dollar sånn at han kan grunnlegge sitt eget lastebil-firma.

I mellomtiden oppdager Michael alle brevene som Hawk har sendt ham i årenes løp, og innser at bestefaren hans har skjult sannheten om faren sin for Michael. Cutler gjorde alt for å drive Michaels foreldrene fra hverandre, og hadde gjemt alle brevene som Hawk hadde skrevet til ham. Irritert over bestefarens bedrag, stjeler Michael en av bestefarens mange kjøretøy (en lastebil) for å reise til Las Vegas og finne Hawk. Cutler besøker Hawk, og mener at Hawk alltid har vært en taper, men han ønsker å gi Hawk 500 000 dollar og en splitter ny lastebil (enda bedre enn turneringens hovedpris) under forutsetning av at Hawk trekker seg fra konkurransen, og holder seg borte fra Michael for resten av livet. Eller så kan Hawk velge å møte Bull Hurley i finalen, som har vært en ubeseiret verdensmester i fem år.

## Skuespillere

* Sylvester Stallone som Lincoln Hawk.
* Robert Loggia som Jason Cutler.
* Susan Blakely som Christina Hawk
* Rick Zumwalt som Bob "Bull" Hurley.
* David Mendenhall som Michael Hawk.
* Chris McCarty som Tim Salanger.
* Terry Funk som Ruker.
* Bruce Way som John Grizzly.
* Jimmy Keegan som Richie.
* Greg "Magic" Schwartz som Smasher.
* Allan Graf som Collins.
* John Braden som Davis.
* Reggie Bennett som kvinnelig wrestler

## Referanser


## Eksterne lenker
*
Sørgmodighet

**Sørgmodighet**, **sørgelighet** eller **tristhet** er et humør karakterisert av følelser av ufordelaktighet og tap. Folk blir ofte stille når de er sørgmodige, de blir mindre energiske og mer tilbaketrukne. Tristhet er ansett som det motsatte av glede, og ligner følelsene bedrøvelse, sorg, elendighet og melankoli. Filosofen Baruch de Spinoza definerte tristhet som overgangen for en person fra en stor fullkommenhet til en mindre en.

Sørgmodighet er et midlertidig dårlig humør, mens depresjon er karakterisert ved et vedvarende og intenst dårlig humør, og også sammenbrudd i ens evne til å fungere i dagliglivet.
Terrorangrepet i Kandahar 10. april 2008

**Terrorangrepet i Kandahar 10. april 2008** skjedde da en selvmordsbomber sprengte seg og bilen vedkommende var i, i luften ved en militær-konvoi fra NATO i Kandahar, Afghanistan.

## Bakgrunn
Kandahar er et område i Afghanistan der Taliban stod sterkt i 2008. Gruppen hadde økt antallet med selvmordsangrep og veibomber de siste månedene i 2007 og 2008 i forsøk på å presse utenlandske NATO-styrker ut av landet.

## Angrepet
En selvmordsbomber sprengte seg selv og bilen vedkommende var i, i luften ved en militær-konvoi fra NATO. En poltileder i byen fortalte media at eksplosjonen skjedde da konvoien passerte gjennom et travelt forretningsstrøk.

### Skader
Mellom 24 og 30 mennesker ble såret i angrepet, deriblant 2 politifolk, mens 8 mennesker ble drept, 3 av disse var barn. Tre utenlandske soldater ble såret i angrepet, mens mange av de sivile ofrene var tømrere i handelsboder ved siden av veien.

## Ansvar
Soldater fra Taliban tok på seg ansvaret for angrepet.

## Se også
* Operasjon Enduring Freedom
* Krigen mot terror
* Terrorangrepet i Kandahar 17. februar 2008

## Referanser